EkBass/fiwiki-20250220-pages-articles huggingface dataset:
Autokomppania (Parolan huoltopataljoona)

Autokomppania (AutoK), aiemmin 4. erillinen autokomppania (4ERAUTOK ja 4. ErAutoK), on Suomen puolustusvoimien Panssariprikaatin Parolan huoltopataljoonaan kuuluva perusyksikkö, joka antaa huollon johtajakoulutusta ja miehistön yhdistelmäajoneuvokoulutusta. == Historia == 4\. kuljetuskomppania perustettiin jatkosodan aikana Uhtuan seudulla. Lapin sodan alkaessa 1944 yksikkö liitettiin Panssaridivisioonaan, vanha kuljetuskomppania lakkautettiin ja sen nimeksi muuttui 4. autokomppania. Sijoituspaikaksi muuttui Alakylä Rovaniemellä. Vuodesta 1945 alkaen komppania oli sijoitettuna Poltinahon kasarmialueelle Hämeenlinnassa. Vuonna 1952 komppanian nimeksi muutettiin 4. erillinen autokomppania. Vuonna 2001 komppania siirtyi Parolannummelle Panssariprikaatin alueelle, johon se oli hallinnollisesti kuulunut jo vuoden 1986 alusta. Luokka:Komppaniat Luokka:Panssariprikaati
Jussi-palkinnot 1973

Jussi-palkinnot 1973 jaettiin 26. elokuuta 1973 Helsingissä, Adlon- elokuvateatterissa. Palkinnot jaettiin elokuville, jotka olivat saaneet ensi- iltansa aikavälillä 1. heinäkuuta 1972 – 30. kesäkuuta 1973.https://www.jussit.fi/jussivoittajat ==Voittajat== Sarja Voittaja Elokuva Paras ohjaus Erkko Kivikoski Laukaus tehtaalla Rauni Mollberg televisioelokuva: Sotaerakko Veikko Kerttula televisioelokuva: Se tavallinen tarina Paras tuottaja Seppo Huunonen Lampaansyöjät Paras naispääosa Tea Ista Haluan rakastaa Peter Ulkomaiset Jussi-palkitut Andrei Tarkovski Andrei Rublev Marlon Brando (vuoden näyttelijä) Andrei Mihalkov-Kontshalovski Ensimmäinen opettaja, Aateliskoti, Vanja-eno ===Kunniakirjat=== * 9 kotimaiselle elokuvalle * 20 ulkomaiselle elokuvalle == Lähteet == 1973 Luokka:1973
Mária Telkes Arefereas

Mária Telkes Arefereas (12. joulukuuta 1900 – 2. joulukuuta 1995) oli unkarilaissyntyinen fyysikko ja keksijä, joka työskenteli aurinkoenergian parissa lähinnä Yhdysvalloissa, ja suunnitteli ensimmäisiä toimivia laitteistoja. Mária Telkes väitteli tohtoriksi kemiallisesta fysiikasta Budapestin yliopistossa 1924. Seuraavana vuonna hän muutti Yhdysvaltoihin, missä työskenteli aluksi biofysiikan parissa. Vuonna 1937 hän sai Yhdysvaltojen kansalaisuuden ja siirtyi Westford Electriciin tutkimaan, miten lämpöenergiasta tuotetaan tehokkaimmin sähköä. Vuonna 1940 hän aloitti aurinkoenergiaan liittyvän projektin MIT:n kanssa ja tämä johti 50 vuotta kestäneeseen uraan aurinkoenergian parissa. MIT rakennutti aurinkoenergiaa käyttävän koetalon. Koska aurinkopaneeleita ei ollut vielä keksitty, Telkes kehitti kemiallisen menetelmän auringosta saatavan energian varastointiin natriumsulfaatin avulla. == Lähteet == Luokka:Biofyysikot Luokka:Unkarilaiset kemistit Luokka:Yhdysvaltalaiset fyysikot Luokka:Vuonna 1900 syntyneet Luokka:Vuonna 1995 kuolleet
Jussi-palkinnot 1974

Jussi-palkinnot 1974 jaettiin 2. syyskuuta 1974 Helsingissä, Gloria- elokuvateatterissa. Palkinnot jaettiin elokuville, jotka olivat saaneet ensi- iltansa aikavälillä 1.7.1973-30.6.1974.https://www.jussit.fi/jussivoittajat ==Voittajat== Sarja Voittaja Elokuva Paras ohjaus Rauni Mollberg Maa on syntinen laulu Paras kuvaus Kari Sohlberg Maa on syntinen laulu Paras miesnäyttelijä Aimo Saukko Maa on syntinen laulu Paras naisnäyttelijä Tuula Nyman Yhden miehen sota Anja Pohjola televisioelokuva: Rautatie Aino Lehtimäki Solveigin laulu Paras lastenelokuva Jaakko Talaskivi ja työryhmä Herra Huu – jestapa jepulis, penikat sipuliks Paras tuottaja Jörn Donner Paras televisioelokuva työryhmä: Erik Tawaststjerna (käsikirjoitus), Lauri Ikonen (ohjaus)) Jean Sibelius -elokuvat Paras lyhytelokuva Markku Lehmuskallio Pohjoisten metsien äänet Ulkomaiset Jussi-palkitut Charles Chaplin Nykyaika, Diktaattori ===Kunniakirjat=== * 9 kotimaiselle elokuvalle * 15 ulkomaiselle elokuvalle == Lähteet == 1974 Luokka:1974
Vauhtihirmut valloillaan

Vauhtihirmut valloillaan (Genevieve) on Henry Corneliusin ohjaama brittiläinen komediaelokuva vuodelta 1953. Technicolor-väreissä kuvattu elokuva kertoo kahden pariskunnan osallistumisesta museoautoillaan Lontoo–Brighton- retkeilyajoon. Pääosia näyttelevät Dinah Sheridan, John Gregson, Kay Kendall ja Kenneth More. (Tilaajille.) == Vastaanotto == Vauhtihirmut valloillaan oli Oscar-ehdokkaana käsikirjoituksestaan (William Rose) ja musiikistaan. Se voitti vuoden parhaan brittielokuvan Baftan sekä Golden Globen ja National Board of Review -palkinnon parhaana ulkomaisena elokuvana. British Film Instituten valitsemat asiantuntijat äänestivät Vauhtihirmut valloillaan vuonna 1999 mukaan kaikkien aikojen sadan parhaan brittielokuvan listalle. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet == Luokka:Brittiläiset komediaelokuvat Luokka:Vuoden 1953 brittiläiset elokuvat Luokka:Autourheiluelokuvat
Wilsonianismi

Wilsonianismiksi kutsutaan Yhdysvaltain 28. presidentin Woodrow Wilsonin harjoittamaa ulkopolitiikkaa, johon kuului maailmanrauhan edistämisen vuoksi laadittu neljäntoista kohdan ohjelma. Wilsonianismi on liberaalin internationalismin muoto."Stanley Hoffmann, "The Crisis of Liberal Internationalism, Foreign Policy, Numero 98 (Spring, 1995), sivut. 159–177. Wilson oppi Yhdysvaltain historiaa ja sovelsi tietämystään ulkopolitiikkaan. Wilsonin periaatteet ilmaisivat demokratian ja kapitalismin arvoa. ==Periaatteet== Periaatteet, jotka yleensä yhdistetään wilsonianismiin: * Kansojen itsemääräämisoikeuksien painottaminen;Erez Manela, The Wilsonian Moment: Self-Determination and the International Origins of Anticolonial Nationalism (Oxford University Press, 2007), sivut 41-42.Antonio Cassese, Self-Determination of Peoples: A Legal Reappraisal (Cambridge University Press, 1995), sivut 19-21. * Demokratian levittämisen kannattaminen; * Kapitalismin levittämisen kannattaminen; * Isolationalismin ja puuttumattomuuspolitiikan vastustaminen; * Interventionismin kannattaminen. ==Katso myös== * Imperialismi * Ihmisoikeudet * Uusi maailmanjärjestys * Uuskonservatismi * Yhdistyneet kansakunnat ==Lähteet== ===Viitteet=== Luokka:Woodrow Wilson Luokka:Poliittinen ideologia Luokka:Yhdysvaltain ulkopolitiikka Luokka:Yhdysvaltain ulkopoliittiset opit Luokka:Yhdysvaltain poliittinen historia
Marja-Riitta Taskinen

Marja-Riitta Taskinen (o.s. Vesenne, s. 4. kesäkuuta 1940 Jämsä) on suomalainen lääkäri, ja Helsingin yliopistollisen keskussairaalan ylilääkäri (emerita) ja Helsingin yliopiston sisätautiopin emeritaprofessori. Hänet luetaan maailman johtaviin valtimoterveyden tutkijoihin. Hän on tuonut esille useiden ruoka-aineiden kuten fruktoosin ja voin haitallisia terveysvaikutuksia. Vesenne tuli ylioppilaaksi Viherlaakson yhteiskoulusta 1958. Taskinen valmistui Helsingin yliopistosta lääkäriksi ja lääketieteen tohtoriksi (LL 1966, LKT 1970) sekä sisätautien erikoislääkäriksi (1973). Hänen englanninkielinen väitöskirjansa Helsingin yliopistolle (1969) oli otsikoitu Effect of free fatty acids and exogenous triglycerides upon the action and secretion of insulin. Hänet nimitettiin Helsingin yliopiston dosentiksi 1978. Taskinen toimi Helsingin yliopiston apulaisopettajana (1975–1981), jona aikana hän oli vieraileva tutkija Yhdysvalloissa Cincinnatin yliopistossa (1978–1979). Hän toimi HYKSin apulaisylilääkärinä 1982–1983 ja Helsingin yliopiston apulaisprofessorina (1983–1991). Hän oli apulaisprofessuurinsa aikana yhdysvaltalaisen National Institutes of Healthin (NIH, Phoenix) vieraileva professori. Taskinen toimi ylilääkärinä (HYKS/HUS) vuodesta 1991. Hän oli Helsingin ja Göteborgin yliopistojen pohjoismainen professori (2000–2005). Taskinen on tuottelias tutkija. Hän oli yksin tai yhdessä työtoveriensa kanssa vuoteen 2007 mennessä laatinut jo yli 400 tieteellistä artikkelia, katsausta tai oppikirjan kappaletta sisätaudeista. Sittemmin tutkimustyö ja tuotanto on jatkunut, myös emeritaprofessorina. Taskinen on saanut työstään suuren määrän palkintoja ja muita tunnustuksia. Suomalaisen tiedeakatemian jäsen Taskinen on ollut vuodesta 2002. Hän on Göteborgin yliopiston lääketieteen kunniatohtori. ==Lähteet== ==Aiheesta muualla== *Lipid Meta­bol­ism Study Group. Prof. Marja-Riitta Taskin­en's team (helsinki.fi) *Marja-Riitta Taskinen. Helsinki University Central Hospital, Department of Internal Medicine (researchgate.net) Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Vuonna 1940 syntyneet Luokka:Elävät henkilöt
Dobos torta

Dobos torta on Unkarista lähtöisin oleva kakku, joka koostuu sokerikakku-, suklaavoikreemi- ja karamellikerroksista. Kakku on nimetty kehittäjänsä Itävalta-Unkarissa eläneen kokki József Dobosin mukaan. Kakku on edelleen hyvin suosittu ja sitä myydään yleisesti konditorioissa Unkarissa ja muilla entisen Itävalta-Unkarin alueilla. ==Piirteet ja käyttö== Dobos torta on muodoltaan pyöreä ja kakku koostuu kuudesta ohuesta sokerikakkukerroksesta, viidestä kerroksesta suklaavoikreemiä. Suklaavoikreemi valmistetaan kaakaovoista. Kakun päällä on kovetettu kerros karamellia. Karamellikerros leikellään siivuiksi erityisellä veitsellä ennen kerroksen kovettumista. Kakku säilyy suklaakreemin ja karamellikerrostensa ansioista suhteellisen hyvin myös huoneenlämpötilassa. Dobos torta on hyvin suosittu kakku Unkarissa, Itävallassa ja muissa osissa entistä Itävalta-Unkaria. Unkarissa kakkua myydään lähes kaikissa konditorioissa. Kakun valmistaminen on suhteellisen työlästä ja siksi sitä tehdään vain harvoin kotikeittiöissä. Kakusta on sittemmin tehty eri konditorioissa eri versioita, joita kuitenkin yhdistää yleensä suklaa- ja karamellikerros. ==Historia== Dobos torta on saanut nimensä kehittäjänsä József Dobosin mukaan. Dobos oli tunnettu kokki ja keittokirjailija pitkään alalla vaikuttaneesta suvusta. Vuonna 1878 hän avasi oman gourmeekauppansa Pestin keskustassa. Kauppa tuli pian tunnetuksi näyteikkunoistaan, sekä paikallisesta ruuastaan ja ulkomailta tuoduista tuotteista, kuten kaviaarista, viineistään ja mausteistaan. Erityisen tunnetuksi tuli kuitenkin Dobosin kehittämä kakku. Kakkua tarjoiltiin ensimmäisen kerran vuonna 1885 kansallisnäyttelyssä, johon osallistuivat esimerkiksi keisari Frans Joosef I ja kuningatar Elisabet. Dobos palkattiin näyttelyn jälkeen hovin ruokahankkijaksi. Kakusta tuli osa vakiotarjoilua Itävalta-Unkarin eri tapahtumissa ja suosio levisi myös muualle maailmaan. Kakun suuri suosio johti pian muiden kokkien yrityksiin jäljityellä kakkua. Huonoista jäljitelmistä suivaantunut Dobos päätti vuonna 1906 lahjoittaa kakkunsa reseptin leipureiden killalle yleiseen käyttöön. ==Lähteet== Luokka:Kakut Luokka:Unkarilainen keittiö
Alberto Bettiol

Alberto Bettiol (s. 29. lokakuuta 1993 Poggibonsi) on italialainen maantiepyöräilijä, Flanderin ympäriajon voittaja. Bettiol aloitti ammattilaisuransa italialaisessa Cannondale Pro Cycling Teamissa 2014. Hän edusti yhdysvaltalaista Cannondale-Garmin / Cannondale-Drapac -joukkuetta kaudet 2015−2017. Vuonna 2018 hän kilpaili BMC Racing Teamissa. Kausiksi 2019–2024 hän palasi edelliseen talliinsa, nimeltään tuolloin EF Education. Elokuun 2024 puolivälistä alkaen hän on edustanut XDS Astana Teamia. Bettiol sijoittui toiseksi GP Ouest-France -kilpailussa 2016. Hän voitti Flanderin ympäriajon 2019 karattuaan kärkiryhmästä Oude Kwaremontin nousussa 17 kilometriä ennen maalia. Hän voitti 18. etapin Italian ympäriajossa 2021 sekä Milano–Torinon ja maantieajon Italian-mestaruuden 2024. == Saavutuksia == Lähteet: Pro Cycling Stats, Cycling Archives ;2011 :EM-kilpailut, kultaa junioreiden aika-ajossa :Giro Internazionale della Lunigiana, kokonaiskilpailun sekä 1. ja 3. etapin voitto ;2016 :Puolan ympäriajo, kokonaiskilpailussa kolmas, pistekilpailun voitto :GP Ouest-France, toinen :GP Cycliste de Québec, neljäs ;2017 :Clásica de San Sebastián, kuudes ;2019 :E3 BinckBank Classic, neljäs :Flanderin ympäriajo, voitto ;2020 :Étoile de Bessèges, kokonaiskilpailussa toinen, 5. etapin (aika-ajo) voitto :Strade Bianche, neljäs :Gent–Wevelgem, neljäs ;2021 :Italian ympäriajo, 18. etapin voitto :Olympialaiset, aika-ajossa 11:s, maantieajossa 14:s ;2022 :Etoile de Bessèges, kokonaiskilpailussa toinen :Ranskan ympäriajo, 14. etapilla toinen :MM-kilpailut, maantieajossa kahdeksas ;2023 :Tour Down Under, prologin voitto :Italian ympäriajo, 14. etapilla kolmas :MM-kilpailut, maantieajossa kymmenes ;2024 :Milano–Torino, voitto :Milano – San Remo, viides :Boucles de la Mayenne, kokonaiskilpailun ja 2. etapin voitt]], toinen :Grosser Preis des Kantons Aargau, toinen :Maantieajon Italian-mestaruus == Lähteet == Luokka:Italialaiset maantiepyöräilijät Luokka:Vuonna 1993 syntyneet Luokka:Elävät henkilöt
Thomas Wentworth Russell

Thomas Wentworth Russell (1879 - 10\. huhtikuuta 1954), myös nimellä Russell pašša, oli brittiläinen Egyptissä vaikuttanut kenraalimajuri ja poliisipäällikkö. Hän johti vuosikymmeniä huumeiden vastaista taistelua Egyptissä ja myöhemmin myös sen ulkopuolella. Russell aloitti uransa Egyptissä vuonna 1902. Hänen ehdotuksestaan luodut kameleilla liikkuvat poliisiosastot lopettivat beduiinien ryöstöretket vuonna 1906. Hän sai vuonna 1911 Aleksandrian apulaispoliisipäällikön viran, mitä seurasi sama tehtävä Kairossa vuonna 1913. Hänet nimitettiin vuonna 1917 Kairon poliisipäälliköksi arvolla lewa (kenraalimajuri), samalla kun hän sai paššan arvonimen.Knepper 2011, s. 125-127 Egyptissä otettiin vuonna 1925 käyttöön maan ensimmäinen huumausainelainsäädäntö. Russell, joka oli harkinnut jäävänsä eläkkeelle, otti valtuuksiinsa vahvistusta saaneen poliisilaitoksen päällikkönä huumeiden vastaisen työn poliisitoimen tärkeäksi osaksi. Egyptin pääministeri Mohammed Mahmoud pašša salli vuonna 1929 erillisen viraston perustamisen huumeiden vastaiseen työhön 10 000 punnan vuosibudjetilla. Russell valittiin nimellä Central Narcotics Intelligence Bureau (CNIB) tunnetun viraston johtajaksi. Hän alkoi viraston johtajana tutkia myös Egyptin ulkopuolella tapahtuvaa huumekauppaa ja -tuotantoa muun muassa Sveitsissä, Ranskassa ja Bulgariassa lahjottuaan yhden merkittävimmistä huumekauppiaista tietolähteekseen. Poliisipäällikön tehtävän lisäksi Russell oli myös jäsenenä Kansainliiton huumausaineiden asiantuntijakomiteassa 1920- ja 1930-luvuilla. Hän jäi eläkkeelle vuonna 1946 ja kuoli Lontoossa 10. huhtikuuta 1954. == Kunnianosoitukset ja arvonimet == Russellista tehtiin vuonna 1920 Brittiläisen imperiumin ritarikunnan jäsen arvolla Officer, ja hänet korotettiin saman ritarikunnan jäsenluokkaan Knight Commander vuonna 1938. Vuonna 1926 hänet otettiin Order of St Michael and St George -kunniaritarikunnan jäseneksi arvolla Companion. Hänelle myönnettiin myös monia ulkomaisia kunniamerkkejä. == Lähteet == * === Viitteet === Luokka:Egyptiläiset kenraalit Luokka:Poliisit Luokka:Brittiläiset henkilöt Luokka:Brittiläisen imperiumin ritarikunta Luokka:Vuonna 1879 syntyneet Luokka:Vuonna 1954 kuolleet
Gila Gamliel

Gila Gamliel (s. 24. helmikuuta 1974) on israelilainen Likud-puoluetta edustava poliitikko. Gamliel syntyi Gederassa jemeninjuutalaiselle isälle ja libyanjuutalaiselle äidille. Hänellä on BA-tutkinto Lähi-idän historiasta ja filosofiasta, MA-tutkinto filosofiasta ja kaksi oikeustieteen tutkintoa. Gamliel on toiminut varaministerin tehtävissä vuosina 2005–2006 ja 2009–2013. Vuosina 2015–2020 hän toimi tasa-arvoministerinä ja 2020–2021 ympäristöministerinä. Marraskuussa 2023, toimiessaan tiedusteluministerinä, hän ehdotti mielipidekirjoituksessaan, että Gazan palestiinalaisille voitaisiin Gazan sodan päättymisen jälkeen suositella vapaaehtoista muuttamista kaistan ulkopuolelle humanitäärisistä syistä. Kirjoitus herätti kohua arabimaailmassa ja jossain määrin myös länsimaisessa keskustelussa. == Lähteet == Luokka:Vuonna 1974 syntyneet Luokka:Knessetin jäsenet Luokka:Israelin ministerit Luokka:Elävät henkilöt
Kasper Asgreen

Kasper Asgreen (s. 8. helmikuuta 1995 Kolding) on tanskalainen maantiepyöräilijä. Asgreen aloitti ammattilaisuransa saksalaisessa MLP Team Bergstrassessa 2015. Hän edusti tanskalaista Virtu-joukkuetta vuodesta 2016 vuoden 2018 maaliskuuhun, minkä jälkeen siirtyi viimeksi Soudal-Quick Step -nimellä tunnettuun belgialaistalliin. Vuodesta 2025 alkaen hän on edustanut EF Education–EasyPost -tallia. Asgreen voitti aika-ajon alle 23-vuotiaiden Euroopan-mestaruuden 2017. Hän kuului joukkueaika-ajon maailmanmestaruuden voittaneeseen Quick-Step Floorsin joukkueeseen 2018. Hän sijoittui toiseksi Flanderin ympäriajossa 2019. Hän voitti samana vuonna aika-ajon Tanskan- mestaruuden ja saavutti hopeaa EM-kilpailujen aika-ajossa. Hän voitti Kuurne–Bryssel–Kuurne-klassikon ja maantieajon Tanskan-mestaruuden 2020. Hän voitti UCI World Tour -kilpailu E3 Saxo Bank Classicin 2021. Hän voitti saman vuoden Flanderin ympäriajon kukistettuaan kahden miehen loppukirissä Mathieu van der Poelin. Hän voitti aika-ajon Tanskan-mestaruuden 2021 ja 2023 sekä 18. etapin Ranskan ympäriajossa 2023. == Saavutuksia == Lähteet: Pro Cycling Stats, Cycling Archives ;2016 :Paris−Arras Tour, mäkikirikilpailun voitto :MM- kilpailut, alle 23-v. aika-ajossa viides ;2017 :GP Viborg, voitto :Alle 23-v. aika-ajon Tanskan-mestaruus :Alle 23-v. aika-ajon Euroopan-mestaruus :Tour de l'Avenir, 1. etapin voitto ;2018 :Istrian Spring Trophy, 1. etapin voitto :MM- kilpailut, joukkueaika-ajossa kultaa ;2019 :Flanderin ympäriajo, toinen :Kalifornian ympäriajo, kokonaiskilpailussa kolmas, pistekilpailun ja 2. etapin voitto :Aika-ajon Tanskan-mestaruus :Ranskan ympäriajo, 17. etapilla toinen :EM-kilpailut, aika-ajossa hopeaa :Saksan ympäriajo, 3. etapin voitto ;2020 :Kuurne–Bryssel–Kuurne, voitto :Maantieajon Tanskan-mestaruus :MM- kilpailut, aika-ajossa kuudes ;2021 :E3 Saxo Bank Classic, voitto :Flanderin ympäriajo, voitto :Volta ao Algarve, kokonaiskilpailussa kolmas, 4. etapin (aika-ajo) voitto :Aika-ajon Tanskan-mestaruus :Ranskan ympäriajo, 20. etapilla (aika-ajo) toinen :Olympialaiset, aika-ajossa seitsemäs :EM- kilpailut, aika-ajossa seitsemäs :MM-kilpailut, aika-ajossa neljäs ;2022 :Strade Bianche, kolmas :Amstel Gold Race, kuudes ;2023 :Volta ao Algarve, mäkikirikilpailun voitto :Flanderin ympäriajo, seitsemäs :Dunkerquen neljän päivän ajo, kokonaiskilpailussa toinen :Aika-ajon Tanskan-mestaruus :Ranskan ympäriajo, 18. etapin voitto, 19. etapilla toinen :MM-kilpailut, aika-ajossa neljästoista :Okolo Slovenska, 5. etapin voitto ;2024 :EM-kilpailut, aika- ajossa kahdeksas :MM-kilpailut, aika-ajossa kuudes == Lähteet == Luokka:Tanskalaiset maantiepyöräilijät Luokka:Vuonna 1995 syntyneet Luokka:Elävät henkilöt
Mahnalan lava

Mahnalan lava tanssilava, joka sijaitsee Hämeenkyrössa Mahnalan kylässä keskellä kansallismaisemaa. Lava on aloittanut toimintansa vuonna 1953 ja sen omistaa Mahnalan maamiesseura. 2010-luvulla tanssikausi kestää kesäkuun puolesta välistä elokuun alkupuolelle. Lavan osoite on Maisematie 531, 39130 Mahnala. == Aiheesta muualla == * Mahnalan lava Facebookissa * Mahnalan lavan verkkosivut Luokka:Tanssilavat Luokka:Hämeenkyrön rakennukset ja rakennelmat
Sippugri

Sippugri oli Sippolassa kesällä 2019 Kulttuuriyhdistys Antares ry:n järjestämä taidetapahtumaJyhkeä kuin Väinämöinen, hauras kuin hirvenvasa, Kouvolan Sanomat 9.6.2019 s. B 17, jonka tapahtumapaikat olivat Taidekeskus Antares, Sippolan kirkko, Ugrin paikka ja Sippolan hovi. Ohjelmassa oli musiikkia, kuvataidetta, kirjallisuutta, esitystaidetta ja teemana suomalais-ugrilaisuus. Sisällöstä vastasivat näyttelyn kuraattori, kuvanveistäjä Tiiu Anttinen, toimittaja, kirjailija Suvi Ahola ja kantelemuusikko Minna Raskinen. Jukka Huusko, Saamelaisartistin kirkkokonsertti kiellettiin, Helsingin Sanomat 8.4.2019 s. B 5 Kotisivu, Taidekeskus Antares , viitattu 2.8.2019 Raija Antila, Etnofuturismi yhdistää menneen ja tulevan, Keskilaakso 13.6.2019 s. 7 Seurakunnan kirkkoherra Eija Murto kielsi tapahtuman ohjelmassa ilmoitetun Wimme Saaren ja Tapani Rinteen konsertin, koska hänen mukaansa musiikki ei ole sopusoinnussa kirkossa julistettavan sanoman kanssa, mutta perui kiellon syntyneen kohun ja selvitysten jälkeen. Samaa musiikkia on esitetty muualla kirkoissa. Saaren mukaan esitettävä musiikki on suomenkielisen virsikirjan virsiä saameksi.Satu Krautsuk, Wimme Saari laulaa illalla kohuttuja virsiään , Yle.fi, uutiset 26.6.2019, viitattu 29.7.2018 ==Lähteet== Luokka:Sippola Luokka:Entiset Suomen kulttuuritapahtumat
Minna Raskinen

Minna Raskinen (s. 12. kesäkuuta 1966 IittiMinna Raskinen, cv, viitattu 8.4.2019) on suomalainen kantelemuusikko. Raskinen on valmistunut musiikin maisteriksi 1995 ja musiikin lisensiaatiksi 2006 Sibelius-Akatemian kansanmusiikin koulutusohjelmasta. Raskisen levy Rinki valittiin Kanteleliiton vuoden kantelelevyksi 2018. Valinnan teki Paleface.Kanteleliiton tunnustukset vuonna 2018, Kanteleliitto 11.5.2018, viitattu 8.4.2019 ==Diskografia== * Paljastuksia, sävellyksiä konserttikanteleelle, 1995 * Siivet, 2008 * Rinki, 2018 == Lähteet == Luokka:Suomalaiset kanteleensoittajat‎ Luokka:Vuonna 1966 syntyneet Luokka:Elävät henkilöt
Anna Anvegård

Anna Elin Astrid Anvegård (s. 10. toukokuuta 1997 Bredaryd, Ruotsi) on ruotsalainen jalkapalloilija, pelipaikaltaan keskikenttäpelaaja. Hän on kesäkuun 2021 loppuun mennessä pelannut Ruotsin naisten maajoukkueessa 19 maaottelua ja tehnyt niissä kahdeksan maalia. MM-kilpailuissa 2019 hän saavutti pronssia ja pelasi avauskokoonpanossa yhdessä ottelussa sekä tuli vaihtopelaajana kentälle kahdessa ottelussa. Anvegård edustaa englantilaista Evertonia, johon hän siirtyi heinäkuussa 2021 kotimaansa Rosengårdista. Elokuuhun 2019 saakka hän edusti Växjön joukkuetta. == Lähteet == Luokka:Ruotsalaiset jalkapalloilijat Luokka:Vuonna 1997 syntyneet Luokka:Elävät henkilöt
Marija Banušić

Marija Banušić (s. 17. syyskuuta 1995 Uppsala, Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin CWSL-joukkue Beijing BG Phoenixin paidassa. Ennen nykyiseen seuraansa siirtymistä hän on pelannut Linköpings FC:ssa Damallsvenskanissa. Banušić on pelannut Ruotsin naisten jalkapallomaajoukkueessa seitsemän ottelua maaleitta. == Lähteet == Luokka:Ruotsalaiset jalkapalloilijat Luokka:Vuonna 1995 syntyneet Luokka:Elävät henkilöt
Linda Hallin

Linda Hallin (s. 14. maaliskuuta 1996 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Hammarbyn riveissä Damallsvenskanissa, jonne hän siirtyi 2018 KIF Örebrosta. Hallin käyttää pelinumeroa 21. == Lähteet == Luokka:Ruotsalaiset jalkapalloilijat Luokka:Elävät henkilöt Luokka:Vuonna 1996 syntyneet
Ernie

Ernie (The Ernie Game) on Don Owenin käsikirjoittama ja ohjaama kanadalainen draamaelokuva vuodelta 1967. Nimiosaa, psyykkisistä ongelmista kärsivää ajelehtijaa näyttelee Alexis Kanner. Laulajanuraansa aloitteleva runoilija Leonard Cohen esiintyy elokuvan kotibilekohtauksessa. == Vastaanotto == Ernie palkittiin vuoden parhaana kanadalaiselokuvana ja Owen parhaana ohjaajana Canadian Film Awards -gaalassa 1968. Elokuva kilpaili Kultaisesta karhusta Berliinin elokuvajuhlilla. Helsingin Sanomien Paula Talaskivi kirjoitti Don Owenin esikoisohjauksen tarjoavan eloisan ja monipuolisen kuvan Kanadan kaupunkielämästä. Hänestä päähenkilö käyttäytyy omituisesti, mutta ohjaaja pitää hahmoon etäisyyttä tekemättä siitä vastenmielistä. Elokuva on esitetty Yle TV2 -verkossa toukokuussa 1971., Esitystiedot. Se on katsottavissa National Film Board of Canadan YouTube-kanavallaThe Ernie Game, katsottavissa kokonaan NFB:n kanavalla YouTubessa . == Lähteet == Luokka:Vuoden 1967 kanadalaiset elokuvat Luokka:Draamaelokuvat
Olivia Manning

Olivia Mary Manning (2. maaliskuuta 1908 Portsmouth, Hampshire, Englanti – 23. heinäkuuta 1980 Ryde, Wightsaari, Englanti) oli brittiläinen kirjailija, runoilija ja kriitikko. Hän kirjoitti romaaneja elämästään ja henkilökohtaisista kokemuksistaan ja myös kuvitteellisia kertomuksia. == Ura == Olivia Manningin vanhemmat olivat Oliver Manning ja Olivia Williams Manning. Isä työskenteli merivoimien upseerina. Olivian suhde hänen äitiinsä kiristyi, kun perheen toinen lapsi Oliver syntyi 1913. Hieman onneton ja epävarma lapsuus vaikutti Manningin kirjailijanuraan huomattavalla tavalla. Manning kävi pientä yksityistä koulua, kunnes hän muutti Irlantiin vuonna 1916. Isänsä avustamana Manning alkoi kirjoittaa romaaneja. Hän piti erityisesti H. Rider Haggardin romaaneista, joista hän otti monesti mallia. Taloudellisista syistä Manning joutui keskeyttämään koulun 16-vuotiaana. Hän työskenteli jonkin aikaa konekirjoittajana ja kauneussalongin työntekijänä. Iltaisin hän kävi Portsmouthin kaupungin taidekoulun kurssia, jossa häntä luonnehdittiin lahjakkaaksi ja älylliseksi taiteilijaksi. Lahjakkuutensa vuoksi Manning harkitsi uraa taiteilijana, mutta valitsi kirjoittamisen. Vuonna 1937 Manning muutti Lontooseen, jossa hän julkaisi ensimmäisen romaaninsa, The Wind Changesin. Kaksi vuotta myöhemmin Manning meni naimisiin Reginald Donald Smithin, British Council -organisaation komentajan kanssa, joka lähetettiin myöhemmin Bukarestiin, Kreikkaan, Egyptiin ja Palestiinaan Natsi-Saksan hyökätessä Itä-Eurooppaan. Tuona aikana Manning kirjoitti kuusiosaisen Fortunes of War -kirjasarjan, jota kriitikko Anthony Burgess kuvaili ”parhaaksi brittiläisen sodan aikana kirjoitetuksi fiktiivikseksi kirjallisuudeksi”. Sodan jälkeen Manning palasi Lontooseen, jossa hän asui kuolemaansa saakka. Loppuelämänsä hän kirjoitti runoja, novelleja, kritiikkiä ja teatteriteoksia. == Kuolema == Manning kuoli Ryden sairaalassa 23. heinäkuuta. Manning haudattiin Billinghamin kartanoon Wightsaarelle. ==Suomennetut teokset== * Rakkauden koulu (School for love), suom. Eila Pennanen, Jyväskylä : Gummerus 1955 * Venuksen kyyhkyset, suom. Aune Tuomikoski, Hämeenlinna : Karisto 1956 * Odotus(The grear fortune), suom. Aune Tuomikoski, Hämeenlinna : Karisto 1961 * Leimuava taivas, kumiseva maa (The Balkan trilogy), suomentanut Pirkko Lokka, Helsinki: WSOY 1988 ISBN 951-0-15302-8 * Leimuava taivas, kumiseva maa. 2 (The Levant trilogy); suomentanut Irmeli Ruuska, Helsinki: WSOY 1990 ISBN 951-0-16551-4 == Lähteet == Luokka:Brittiläiset kirjailijat Luokka:Brittiläiset runoilijat Luokka:Vuonna 1908 syntyneet Luokka:Vuonna 1980 kuolleet
Robottiruohonleikkuri

Robottiruohonleikkuri on ruohonleikkuri, joka on robotti. Robottiruohonleikkuri liikkuu autonomisesti ja sille tarkoitettu leikkuualue rajataan rajakaapelilla. Ruohonleikkurirobotti on palvelurobotti, joka pystyy leikkaamaan nurmikon itsenäisesti. Robottiruohonleikkurit eivät ole kauko- ohjattavia, vaan ne leikkaavat määritellyn alueen itsenäisesti: ne toimivat itsenäisesti. Robottiruohonleikkurin käytössä voi olla riskejä. Vuonna 2018 tehdyssä testissä kaikki ruohonleikkurit eivät tunnistaneet leikkivää lasta, vaan ne saattavat ajaa lapsen jalan yli ja aiheuttaa vakavia vammoja. Robottiruohonleikkureiden uskotaan myös aiheuttavan vammoja eläimille, kuten siileille. Siilien kannalta olisi parempi, jos robottileikkureita ei käyttäisi siilien liikkuessa eli hämäräaikaan kello 18 ja aamuyhdeksän välillä. Piha voidaan myös aidata niin, etteivät siilit pääse samalle alueelle, jossa leikkuria käytetään. Mähroboter on ollut kaupallisesti saatavilla 1990-luvun puolivälistä lähtien. Ne ovat pölynimurirobottien jälkeen ensimmäiset kotitalousrobotit, jotka ovat löytäneet laajan käytön yksityisissä kotitalouksissa. ==Lähteet== ==Aiheesta muualla== *Maaseudun Tulevaisuus: Koneviesti: Robottiruohonleikkurit vertailussa – suuremmankin alueen pihatyöt hoituvat automaattisesti Luokka:Puutarhatyökalut Luokka:Robotiikka
Hanna Marklund

Hanna Gunilla Marklund (s. 26. marraskuuta 1977 Skellefteå, Ruotsi) on ruotsalainen uransa päättänyt jalkapalloilija, joka pelasi keskuspuolustajana. Marklund käytti pelinumeroa 4. Hän pelasi Ruotsin naisten jalkapallomaajoukkueessa 118 ottelua, ja teki niissä 6 maalia. == Ura == Marklund aloitti jalkapallon pelaamisen Varuträsk IF:ssa. Seuraavaksi hän siirtyi pelaamaan Sunnanå SK:hon Damallsvenskaniin. Vuonna 2000 Marklund teki sopimuksen Umeå IK:n kanssa, ja pelasi seurassa vuoteen 2004 asti. Viimeksi mainitun seuran riveissä hän voitti kolme Damallsvenskanin mestaruutta (2000, 2001 ja 2002). Hänet palkittiin marraskuussa 2005 Diamantbollen-palkinnolla. Marklund ilmoitti tammikuussa 2008 lopettavansa uransa raskauden vuoksi. Hänelle syntyi sittemmin myös toinen tytär. == Lähteet == Luokka:Ruotsalaiset jalkapalloilijat Luokka:Vuonna 1977 syntyneet Luokka:Elävät henkilöt
Kloksasilliini

Kloksasilliini (C19H18SN3ClO5) on penisilliineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina. Kloksasilliini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Kloksasilliini estää muiden penisilliinien tavoin muodostamasta bakteerien soluseinän peptidoglykaanikerrosta. Vaikutuskirjoltaan se on kapea ja tehoaa lähinnä grampositiivisista bakteereista stafylokokkeihin. MRSA-kantoihin se ei kuitenkaan tehoa. Kloksasilliini tehoaa hieman myös eräisiin streptokokkeihin ja Neisseria-suvun lajeihin. Kloksasilliini annostellaan joko tablettina suun kautta tai ruiskeena lihakseen tai laskimoon. Sitä käytetään stafylokokkien aiheuttamien ihotulehdusten ja niveltulehdusten hoitoon sekä leikkausten jälkeen bakteeri- infektioiden ehkäisemiseen.R. J. Ponsford: Penicillins and Others, β‐Lactams, Kirk-Othmer Encyclopedia of Chemical Technology, John Wiley & Sons, New York, 2000. Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Kloksasilliini on suhteellisen hyvin siedetty lääkeaine. Yhdiste voi aiheuttaa huonovointisuutta ja ripulia ja suurina annoksina ruiskeena annettuna se voi olla myrkyllistä munuaisille. Kloksasilliini voi aiheuttaa yliherkkyysoireita kuten ihottumaa. ==Lähteet== Luokka:Penisilliinit Luokka:WHO:n tärkeimmät lääkkeet
Sabrina Maniscalco

Sabrina Maniscalco (s. 6. toukokuuta 1974 Mazara del Vallo, Italia) on italialainen kvanttifysiikan ja -teknologian tutkija. Maniscalco suoritti maisterin tutkinnon 1999 ja väitteli filosofian tohtoriksi Palermon yliopistossa 2004. Vuosina 2011–2014 hän oli professorina Heriot-Watt- yliopistossa Skotlannissa. Maniscalco liittyi Turun yliopiston kvanttifysiikan tutkimusryhmään olleessaan postdoc-tutkijana Bulgariassa ja Etelä-Afrikassa. Vuodesta 2014 Maniscalco on ollut Turun yliopiston teoreettisen fysiikan professorina sekä Aalto-yliopiston adjungoitu professori ja kvanttiteknologian huippuyksikön jäsen. Vuonna 2017 Maniscalco sai Väisälän palkinnon. Hänet valittiin Suomalaisen Tiedeakatemian jäseneksi 2021. == Lähteet == Luokka:Italialaiset tieteilijät Luokka:Turun yliopiston professorit Luokka:Vuonna 1974 syntyneet Luokka:Elävät henkilöt
Maria Bergkvist

Maria Bergkvist (s. 12. elokuuta 1977 Ruotsi) on ruotsalainen jalkapallovalmentaja ja entinen pelaaja. Hän toimii Damallsvenskan-seura Umeå IK:n päävalmentajana. Pelaajaurallaan hän pelasi Bollsta IK:ssa ja Umeå IK:ssa puolustajana. == Lähteet == Luokka:Ruotsalaiset jalkapallovalmentajat Luokka:Vuonna 1977 syntyneet Luokka:Ruotsalaiset jalkapalloilijat Luokka:Elävät henkilöt
Marika Bergman-Lundin

Marika Bergman-Lundin (s. 12. heinäkuuta 1999 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelasi vuoteen 2017 saakka Göteborg FC:ssä Damallsvenskanissa. Nykyisin Bergman-Lundin pelaa Elitettan-joukkue IK Uppsalan paidassa. == Lähteet == Luokka:Ruotsalaiset jalkapalloilijat Luokka:Vuonna 1999 syntyneet Luokka:Elävät henkilöt
Caravan Palace (albumi)

Caravan Palace on electro swing-yhtye Caravan Palacen debyyttialbumi, joka julkaistiin lokakuussa 2008. Albumi sijoittui Ranskan albumilistalla sijalle 11, ja pysyi siellä 68 viikkoa.https://lescharts.com/showitem.asp?interpret=Caravan+Palace&titel;=Caravan+Palace&cat;=a Vuonna 2009 albumi sai kultalevyyn oikeuttavan palkinnon Independent Music Companies Associationilta myytyään yli 100 000 kappaletta.https://www.impalamusic.org/arc_static/docum/04-press/2009/PR%20-%2020091006.htm == Kappaleet == == Kokoonpano == * Hugues Payen – viulu * Arnaud Vial – kitara * Charles Delaporte – kontrabasso * Camille Chapelière – klarinetti * Antoine Toustou – pasuuna, rumpukone * Aurélien Trigo (Ariel T) – kitara, DJ * Sonia Fernandez Velasco – laulu == Lähteet == Luokka:Vuoden 2008 esikoisalbumit Luokka:Ranskalaiset elektronisen musiikin albumit
Candida auris

Candida auris on hiivasieni, joka voi aiheuttaa ihmisessä kuumetta, särkyä ja väsymystä ja on erityisen vaarallinen niille, joiden vastustuskyky on heikentynyt. Verenkiertoinfektion saaneista on tilastojen perusteella selvitettynä kuollut melkein puolet kolmen kuukauden kuluessa tartunnasta. Candida auris todettiin ensimmäisen kerran vuonna 2009 Japanissa, mutta myöhemmin on selvinnyt, että ensimmäinen epidemia on ollut Etelä-Koreassa 2004–2009. Sittemmin epidemioita on ollut ympäri maailman. Hiivasieni on sitkeä, se on vastustuskykyinen torjuntamenetelmille esimerkiksi sairaalaympäristöissä, joista sitä on yritetty puhdistaa. Puhdistusyritys vetyperoksidilla hävitti muut taudinaiheuttajat, mutta Candida auris säilyi. Suomessa Candida auris havaittiin potilaalla ensimmäisen kerran vuonna 2021. Candida aurista on neljä laajalle levinnyttä muunnelmaa, jotka ovat vastustuskykyisiä eri sienilääkkeille. Vastustuskyvyn syyksi oletetaan maanviljelyssä käytettäviä sienitorjunta-aineita. ==Lähteet== Luokka:Aitohiivat
Nathalie Björn

Nathalie Björn (s. 4. toukokuuta 1997 Uppsala, Ruotsi) on ruotsalainen jalkapalloilija, pelipaikaltaan puolustaja. Hän voitti jalkapallon naisten alle 19-vuotiaiden Euroopan-mestaruuskilpailuissa 2015 kultaa Ruotsin joukkueessa. Björn edustaa englantilaista Evertonia, johon hän siirtyi heinäkuussa 2021 kotimaansa Rosengårdista. {}} Björn on kesäkuun 2022 loppuun mennessä pelannut Ruotsin naisten maajoukkueessa 37 maaottelua ja tehnyt niissä neljä maalia. MM-kilpailuissa 2019 hän saavutti pronssia ja pelasi avauskokoonpanossa kahdessa ottelussa sekä tuli vaihtopelaajana kentälle kahdessa ottelussa. == Lähteet == Luokka:Ruotsalaiset jalkapalloilijat Luokka:Vuonna 1997 syntyneet Luokka:Elävät henkilöt
Gimme Shelter (vuoden 1970 elokuva)

Gimme Shelter on yhdysvaltalainen pitkä dokumenttielokuva The Rolling Stones -yhtyeen kiertueesta Yhdysvalloissa vuonna 1969. Dokumentti sai ensi-iltansa vuonna 1970, ja sen ohjaajina ovat toimineet David Maysles, Albert Maysles ja Charlotte Zwerin. Elokuvassa on mukana runsaasti kuvamateriaalia Altamontin festivaaleilta 6. joulukuuta 1969, jossa Rollareiden esityksen aikana järjestysmiehen tekemä puukotus oli taitekohta pasifistisen hippiaatteen etenemisessä rockpiireissä. Puukotus tallentui sattumalta, kun suomalaissukuinen kameramies Eric Saarinen kuvasi yleisöä. Puukotus löydettiin materiaalista vasta editointivaiheessa. The Rolling Stonesin lisäksi elokuvassa esiintyvät myös muun muassa Jefferson Airplane, The Flying Burrito Brothers ja Tina Turner. == Vastaanotto == Helsingin Sanomien Helena Ylänen arvioi Gimme Shelterin tuoreeltaan 1972 kohtalaiseksi mutta hieman ylipitkäksi konserttifilmiksi, jossa äänimiksaus kadottaa välillä Jaggerin laulun mutta sekalainen kuvamateriaali on leikattu taitavasti kokoon. The New York Timesin kriitikot valitsivat Gimme Shelterin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Yhdysvaltalaiset dokumenttielokuvat Luokka:Vuoden 1970 yhdysvaltalaiset elokuvat Luokka:Konserttielokuvat Luokka:The Rolling Stones -elokuvat
Stina Blackstenius

Emma Stina Blackstenius (s. 5. helmikuuta 1996 Vadstena, Ruotsi) on ruotsalainen jalkapalloilija, pelipaikaltaan hyökkääjä. Hän pelaa Englannin Superliigassa Arsenalin joukkueessa, johon hän siirtyi tammikuussa 2022 ruotsalaisseura BK Häckenistä. Kotimaansa lisäksi hän on aiemmin pelannut kaksi vuotta Ranskassa. Blackstenius voitti jalkapallon naisten alle 19-vuotiaiden Euroopan-mestaruuskilpailuissa 2015 kultaa Ruotsin joukkueessa. Hän saavutti olympiahopeaa Rio de Janeiron olympialaisissa 2016 ja oli samana vuonna alle 20-vuotiaiden MM-kilpailuissa viidellä maalillaan turnauksen paras maalintekijä yhdessä kahden muun pelaajan kanssa. MM-kilpailuissa 2019 hän saavutti pronssia ja pelasi avauskokoonpanossa kuudessa ottelussa ja teki voittomaalin neljännesvälierässä Kanadaa vastaan sekä puolivälierässä Saksaa vastaan. EM-kilpailuissa 2022 Ruotsi ylsi välieriin ja Blackstenius pelasi joukkueen kaikki viisi ottelua. Hän teki maalin alkulohko-ottelussa Portugalia vastaan. Hän on syyskuun 2022 loppuun mennessä pelannut Ruotsin naisten maajoukkueessa 83 maaottelua ja tehnyt niissä 28 maalia == Lähteet == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1996 syntyneet Luokka:Elävät henkilöt
Clavering

pienoiskuva|St. Mary & St. Clementin kirkko. Clavering on noin asukkaan kylä ja kunta (civil parish) Essexin kreivikunnassa, Itä-Englannissa. Kylän nimi tarkoittaa "paikkaa, jossa apila kasvaa". == Galleria == Tiedosto:Clavering_Essex_view_down_"The_Bury"_from_church.JPG Tiedosto:Clavering_Essex,_view_from_castle_mound_to_church.JPG Tiedosto:Clavering_Essex_%27Fox_%26_Hounds%27_pub.JPG == Tunnettuja henkilöitä == * Jamie Oliver, kokki == Lähteet == Luokka:Asutut paikat Essexissä Luokka:Englannin kylät Luokka:Englannin kunnat
Hanne Ojanperä

Hanne Ojanperä (s. 7. heinäkuuta 1991) on suomalainen jalkapalloilija, pelipaikaltaan hyökkääjä. Hän pelaa nykyisin HJK:ssa Naisten Liigassa. Ojanperä on pelannut Suomen naisten jalkapallomaajoukkueessa 2 ottelua. == Lähteet == Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Rebecka Blomqvist

Rebecka Blomqvist (s. 24. heinäkuuta 1997 Göteborg) on ruotsalainen jalkapalloilija, pelipaikaltaan hyökkääjä. Blomqvist voitti alle 19-vuotiaiden Euroopan-mestaruuskilpailuissa 2015 kultaa Ruotsin joukkueessa. Blomqvist on pelannut Ruotsin naisten maajoukkueessa kesäkuun 2022 loppuun mennessä 13 ottelua ja tehnyt niissä kaksi maalia, joista ensimmäisen joulukuussa 2020 EM- karsintaottelussa Slovakiaa vastaan ja toisen huhtikuussa 2022 MM- karsintaottelussa Georgiaa vastaan. Blomqvist edusti kotimaassaan Göteborg FC:tä. Vuoden 2021 alussa hän siirtyi saksalaisseura VfL Wolfsburgiin. == Lähteet == Luokka:Ruotsalaiset jalkapalloilijat Luokka:Vuonna 1997 syntyneet Luokka:Elävät henkilöt
Alice (kaupunki)

Alice on kaupunki Etelä-Afrikassa Itä-Kapin provinssissa. Kaupungissa oli noin 15 100 asukasta vuoden 2011 väestönlaskennassa. == Maantiede == Alice sijaitsee Etelä-Afrikassa Itä-Kapin provinssin keskiosissa. Kaupunki on rakennettu Tyumejoen lounaisrannalle East Londonista länteen. Kaupunki sijaitsee noin 520 metrin korkeudella merenpinnasta. === Ilmasto === Alicessa on Köppenin ilmastoluokituksen mukaan subtrooppinen kostea ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 18 °C ja keskimääräinen sademäärä 570 millimetriä. Tammikuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on heinäkuu, jolloin keskilämpötila on noin 13 °C. Sateisin kuukausi on maaliskuu, jolloin sataa keskimäärin noin 80 millimetriä. Kesäkuu puolestaan on kuivin kuukausi. Silloin keskimääräinen sadanta on 21 millimetriä. == Historia == Alicen kaupunki perustettiin vuonna 1824 lähetyssaarnaajien tukikohdaksi, ja se nimettiin brittiläisen prinsessa Alicen mukaan. Siitä tuli virallisesti kaupunki vuonna 1852. Vuonna 1916 kaupunkiin perustettiin Etelä-Afrikan ensimmäinen mustien yliopisto, Fort Haren yliopisto. == Talous == Karjankasvatus, sitrushedelmien ja tupakan viljely ovat Alicen tärkeimpiä elinkeinoja, joita harjoitetaan kaupunkia ympäröivillä tasangoilla. Kaupungista on hyvät maantie- ja junayhteydet East Londoniin. == Väestö == Vuoden 2011 väestönlaskennan mukaan Alicessa oli 15 143 asukasta, joista noin 93 prosenttia oli mustia, 5,5 prosenttia värillisiä, 0,5 prosenttia valkoisia ja 0,3 prosenttia aasialaisia. Yleisin äidinkieli oli xhosa, jota puhui 57 prosenttia kaupungin asukkaista. Muita yleisiä äidinkieliä olivat afrikaans ja englanti. == Lähteet == Luokka:Itä-Kapin kaupungit
Aliwal North

Aliwal North on kaupunki Etelä-Afrikassa Itä-Kapin provinssissa. Kaupungissa oli noin 35 100 asukasta vuoden 2011 väestönlaskennassa. == Ilmasto == Aliwal Northissa on Köppenin ilmastoluokituksen mukaan keskileveysasteiden aroilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 15 °C ja keskimääräinen sademäärä 550 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 8 °C. Sateisin kuukausi on helmikuu, jolloin sataa keskimäärin noin 90 millimetriä. Heinäkuu puolestaan on kuivin kuukausi. Silloin keskimääräinen sadanta on 13 millimetriä. == Väestö == Vuoden 2011 väestönlaskennan mukaan Aliwal Northissa oli 35 153 asukasta, joista noin 85 prosenttia oli mustia, 8,5 prosenttia värillisiä, 5,7 prosenttia valkoisia ja 0,3 prosenttia aasialaisia. Yleisin äidinkieli oli xhosa, jota puhui 57 prosenttia kaupungin asukkaista. Muita yleisiä äidinkieliä olivat afrikaans, eteläsotho ja englanti. == Lähteet == == Aiheesta muualla == Luokka:Itä-Kapin kaupungit
Allstate

thumb|Allstaten toimipiste. Allstate on yhdysvaltalainen vakuutusyhtiö, jonka kotipaikka sijaitsee Northbrookissa, Illinoisissa. Yritys on perustettu osana Sears, Roebuck and Companya vuonna 1931, josta se on irtaantunut itsenäiseksi yhtiöksi vuonna 1993.https://web.archive.org/web/20101118011405/http://www.allstatenewsroom.com/channels/History- and-Timeline/pages/history-timeline Allstate Arena sijaitsee Illinois'n osavaltion Rosemontissa. ==Lähteet== ==Aiheesta muualla== *https://www.allstate.com/ Luokka:Yhdysvaltalaiset pörssiyhtiöt
John C. Robinson

John Charles Robinson (24. helmikuuta 1903 - 8\. huhtikuuta 1954) oli yhdysvaltalainen afroamerikkalainen lentäjä. Hän toimi myös Etiopian ilmavoimien päällikkönä 1930- ja 1940-luvuilla. Robinson syntyi Carrabellessä Floridassa. Hänen isänsä kuoltua perhe muutti hänen äitinsä Celesten johdolla Gulfportiin Mississippiin. Celeste Robinson avioitui pian Charles Cobbin kanssa, ja John piti tätä isänään.Gubert et al, s. 252-255 Robinson kiinnostui jo nuorena mekaniikasta ja muutti vuonna 1921 Alabamaan opiskellakseen Tuskegee Institutessa, mistä valmistuttuaan hän siirtyi ensin Detroitiin toimimaan autokorjaamon työntekijänä ja sitten opiskelemaan ilmailua Illinois'n osavaltioon. Alkuvuonna 1935 Robinson ilmoitti haluavansa puolustaa Etiopiaa, jonka suhteen Italialla oli valloitussuunnitelmia. Etiopia oli viimeinen eurooppalaisten suurvaltojen piiriin kuulumaton valtio Afrikassa, joten sillä oli Robinsonin mielestä myös symbolinen merkitys mantereen itsenäisyysaatteille. Robinson matkusti toukokuussa 1935 Etiopiaan keisari Haile Selassien kutsusta, ja hänen nimitettiin elokuussa 1935 Hubert Julianin seuraajaksi Etiopian ilmavoimien komentajana everstin sotilasarvolla. Noin 20 lentokoneen vahvuisten ilmavoimien komentajana Robinson johti tiedustelu- ja käskynjakolentoja, kunnes Italia valloitti Etiopian kokonaisuudessaan vuonna 1936. Robinson palasi Yhdysvaltoihin, missä hän oli tärkeässä roolissa organisoitaessa afroamerikkalaisista koostuvaa Tuskegee Airmen -lentoyksikköä. Etiopian vapauduttua italialaismiehityksestä Robinson palasi maahan ja toimi lennonopettajana Hararin herttuan tukemassa lentokoulussa. Vuonna 1948 Robinson perusti Sultan Airlines -lentoyhtiön, joka kuljetti sekä matkustajia että rahtia. Maaliskuussa 1954 Robinson joutui vakavaan lento-onnettomuuteen Addis Abeban lentoasemalla ollessaan kuljettamassa ilmateitse verta Nazretiin verensiirtoa varten. Hän kuoli onnettomuudessa saamiinsa palovammoihin sairaalahoidosta huolimatta 8. huhtikuuta 1954. Hänet on haudattu Gulelen hautausmaalle Addis Abebaan. == Lähteet == * === Viitteet === == Aiheesta muualla == * * Luokka:Afroamerikkalaiset Luokka:Etiopialaiset lentäjät Luokka:Yhdysvaltalaiset lentäjät Luokka:Vuonna 1903 syntyneet Luokka:Vuonna 1954 kuolleet
Burgersdorp

Burgersdorp on kaupunki Etelä-Afrikassa Itä-Kapin provinssissa. Kaupungissa oli noin 16 000 asukasta vuoden 2011 väestönlaskennassa. == Ilmasto == Burgersdorpissa on Köppenin ilmastoluokituksen mukaan keskileveysasteiden aroilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 15 °C ja keskimääräinen sademäärä 480 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 7 °C. Sateisin kuukausi on maaliskuu, jolloin sataa keskimäärin noin 80 millimetriä. Heinäkuu puolestaan on kuivin kuukausi. Silloin keskimääräinen sadanta on 13 millimetriä. == Lähteet == == Aiheesta muualla == Luokka:Itä- Kapin kaupungit
State Farm

State Farm on yhdysvaltalainen vakuutusyhtiö, jonka kotipaikka sijaitsee Bloomingtonissa, Illinoisissa. State Farm Arena sijaitsee Atlantassa, Georgiassa. State Farm oli 36. suurin yritys Yhdysvalloissa liikevaihdolla mitattuna vuonna 2018.http://fortune.com/fortune500/list/ ==Lähteet== ==Aiheesta muualla== *https://www.statefarm.com/ Luokka:Yhdysvaltalaiset yritykset
Butterworth

Butterworth (tunnetaan myös nimellä Gcuwa) on kaupunki Etelä-Afrikassa Itä- Kapin provinssissa. Kaupungissa oli noin 44 300 asukasta vuoden 2011 väestönlaskennassa. == Ilmasto == Butterworthissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 18 °C ja keskimääräinen sademäärä 670 millimetriä. Helmikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on helmikuu, jolloin sataa keskimäärin noin 90 millimetriä. Kesäkuu puolestaan on kuivin kuukausi. Silloin keskimääräinen sadanta on 15 millimetriä. == Lähteet == Luokka:Itä-Kapin kaupungit
Aallon Group

Aallon Group Oyj on suomalainen First North -listalla noteerattu, Suomen suurimpiin lukeutuva tilitoimisto. Sen osakkeella käydään kauppaa First North -markkinapaikalla. == Historia == Aallon Group -konserni syntyi vuosina 2018–2019, kun kuusi tilitoimistoa yhdistyivät. Yhdistyneet tilitoimistot olivat Aallon Tilitoimisto Oy (Helsingistä), Talouskolmio Oy (Helsingistä ja Espoosta), Tilitoimisto Reijo Lehtimäki Oy (Turusta), Tampereen Kirjanpitotoimisto Oy, Dextili Oy (Pihtiputaalta ja Jyväskylästä) ja hieman myöhemmin Tilitoimisto Simo Salonen Oy (Oulusta). Aallon Group järjesti listautumisannin keväällä 2019. Osakkeen merkintähinta oli 6,60 €. Julkinen kaupankäynti yhtiön osakkeella alkoi First North -listalla 8. huhtikuuta 2019 selvästi merkintähintaa korkeampaan kurssiin. Yhtiön ensimmäisen toimitusjohtajan Elina Pienimäen kausi päättyi alle vuodessa elokuuhun 2019. Hallituksen puheenjohtaja Tapani Aallon toimittua väliaikaisena toimitusjohtajana tehtävään nimettiin lokakuussa Ari Kelloniemi.https://www.kauppalehti.fi/uutiset/kl/454bbcb6-9cae-40ba-9349-2be32b578821?ref=ampparit:ae98 Syyskuussa 2019 yhtiö osti osakevaihdolla eControllers Oy:nhttps://www.kauppalehti.fi/uutiset/aallon-group-ostaa- econtrollersin/637a4e09-05d1-4e81-a8b5-dfa27b0ca8b1. Marraskuussa 2019 yhtiö osti Tilitoimisto Avion Oy:n liiketoiminnan. Kesäkuun 2020 alussa julkistettiin yhtiön siihen asti suurimpiin kuulunut yrityskauppa, turkulaisen Tili-Koivu Oy:n osto tytäryhtiöineenhttps://www.arvopaperi.fi/porssitiedotteet/aallon-group-oyj- kasvaa-turussa-tili-koivu-oy-ja-tilinova-oy-liittyvat-osaksi-aallon- groupia/f3dbbdeb-650b-4a56-a4d2-e4d9f0d19031. Syyskuussa 2020 yhtiö osti pienen turkulaisen Tilitoimisto Akipo Oy:n liiketoiminnan. Tammikuun 2021 alussa Aallon Group toteutti kaksi liiketoimintakauppaa hankkiessaan tamperelaisen Kymppikirjanpito Oy:n ja helsinkiläisen TalousNosturi Oy:n liiketoiminnat. == Omistus ja hallinto == Aallon Groupin selvästi suurin osakkeenomistaja on Tapani Aallon määräysvaltayhteisö Dirigo Oy noin 23 prosentin osuudellaan. Muut yli kolme prosenttia yhtiön osakkeista omistavia ovat konserniin fuusioituneiden tilitoimistojen johtohenkilöstöä tai sijoitusrahastoja. Aallon Groupin hallituksen muodostavat hallituksen puheenjohtaja Tapani Aalto sekä hallituksen jäsenet Timo Koskinen, Ville Rantala, Anni Ronkainen ja Miia Sarkola. Konsernin johtoryhmän muodostavat toimitusjohtaja Ari Kelloniemi, markkinointi- ja myyntijohtaja Antero Aalto, aluejohtaja Aki Korkka, aluejohtaja Sanna Mäkinen, group business controller Mikko Saarnio, aluejohtaja Mikko Sipilä, henkilöstöjohtaja Miia Siukkola, aluejohtaja Esa Takala ja aluejohtaja Kristiina Timperi. == Lähteet == Luokka:Suomalaiset First North -yhtiöt